Hülkenberg valittiin Sergio Pérezin korvaajaksi Racing Pointille Britannian GP:hen Pérezin saatua koronavirustartunnan. Hän ajoi aika-ajoissa 13. lähtöruutuun, mutta ei päässyt mukaan kilpailuun autossaan ennen kilpailua ilmenneen vian vuoksi. Hülkenberg korvasi Pérezin myös seuraavassa 70-vuotisjuhlakilpailussa ajaen aika-ajoissa peräti kolmanteen lähtöruutuun. Kilpailussa Hülkenberg sijoittui seitsemänneksi. Hülkenberg ajoi myös Eifelin GP:ssä Nürburgringillä, kun hän korvasi sairastuneen Lance Strollin. Kilpailussa Hülkenberg ajoi viimeisestä lähtöruudusta kahdeksanneksi. Hülkenberg saavutti kauden aikana yhteensä 10 pistettä sijoittuen sarjan 15:nneksi.